wannaphong/clean_thaiwikipedia huggingface dataset:
# การเลือกตั้งนายกองค์การบริหารส่วนจังหวัดนครพนม พ.ศ. 2568
การเลือกตั้งนายกองค์การบริหารส่วนจังหวัดนครพนม พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดนครพนม พ.ศ. 2568

สืบเนื่องจาก ศุภพานี โพธิ์สุ นายกองค์การบริหารส่วนจังหวัดนครพนมได้ลาออกจากตำแหน่ง เมื่อวันที่ 16 ธันวาคม พ.ศ. 2567

 ผู้สมัคร 
 หมายเลข : 1 ประสพโชค วาชัยยุง 
อดีตนักการภารโรง ลงสมัครในนามอิสระสมัคร อบจ.นครพนมวันแรกคึกคัก! “น้องขวัญ”ได้เบอร์ 2 ฮือฮา! อดีตภารโรงสมัครชิงนายก
 หมายเลข : 2 ศุภพานี โพธิ์สุ 
อดีตนายกองค์การบริหารส่วนจังหวัดนครพนม สังกัดกลุ่มนครพนมร่วมใจ โดยมี ศุภชัย โพธิ์สุ อดีต สส.นครพนม พรรคภูมิใจไทย ซึ่งเป็นบิดาของศุภพานี ให้การสนับสนุน
 หมายเลข : 3 นายแพทย์ ประสงค์ บูรณ์พงศ์ 
อดีต สส.นครพนม พรรคพลังประชาชน และอดีต สส.บัญชีรายชื่อ พรรคเสรีรวมไทย ปัจจุบันเป็นสมาชิกพรรคเพื่อไทย
 หมายเลข : 4 จำเนียร วงษานุรักษ์ 
อดีตเลขานุการนายกองค์การบริหารส่วนจังหวัดนครพนม ลงสมัครในนามอิสระ
 หมายเลข : 5 วาสนา ไตรยราช 
ลงสมัครในนามอิสระ
 หมายเลข : 6 สุวิทย์ มีมา 
ลงสมัครในนามอิสระ
 หมายเลข : 7 พิเชษฐ กุลากุล	
ลงสมัครในนามอิสระ
 หมายเลข : 8 อนุชิต หงษาดี 
อดีตนายกองค์การบริหารส่วนตำบลโพนสวรรค์ สังกัด พรรคเพื่อไทย โดยมี มนพร เจริญศรี สส.นครพนม พรรคเพื่อไทย, รัฐมนตรีช่วยว่าการกระทรวงคมนาคม, และอดีตนายกองค์การบริหารส่วนจังหวัดนครพนม (2547-2551) ให้การสนับสนุน

 ผลการเลือกตั้ง 

|- class="vcard" 
! style="background-color:#0F1599" | 
| class="org" style="width: 130px" | กลุ่มนครพนมร่วมใจ
| class="fn" | ศุภพานี โพธิ์สุ (2)*
| style="text-align: right; margin-right: 0.5em" | 142,317
| style="text-align: right; margin-right: 0.5em" | 43.47
| style="text-align: right; margin-right: 0.5em" | –
|-
|- class="vcard" 
! style="background-color:#FE3401" | 
| class="org" style="width: 130px" | อิสระ
| class="fn" |	นายแพทย์ ประสงค์ บูรณ์พงศ์ (3)
| style="text-align: right; margin-right: 0.5em" | 69,629
| style="text-align: right; margin-right: 0.5em" | 24.39
| style="text-align: right; margin-right: 0.5em" | –
|-

|- style="background-color:#F6F6F6" 
! style="background-color: #E30613" | 
| colspan="5" | เพื่อไทย ได้ที่นั่งจาก กลุ่มนครพนมร่วมใจ
|- หมวดหมู่:แม่แบบการเลือกตั้ง
# ดัชเชสมารีอา เอลีซาเบ็ทในบาวาเรีย
ดัชเชสมารีอา เอลีซาแบ็ทในบาวาเรีย หรือ เจ้าหญิงมารีอา เอลีซาเบ็ทแ เจ้าหญิงห่งเนอชาแดลและวากรัม (พระนามเต็ม: มารีอา เอลีซาเบ็ท อมาลี ฟรานซิสกา; 5 พฤษภาคม พ.ศ. 2327 - 1 มิถุนายน พ.ศ. 2392) ทรงเป็นดัชเชสในบาวาเรีย รุ่นแรก และทรงเป็นพระชายาใน หลุยส์-อาแล็กซ็องดร์ แบร์ตีเย 
 พระประวัติ 
ดัชเชสมารีอา เอลีซาเบ็ท ประสูติเมื่อปี พ.ศ. 2327 ทรงเป็นพระธิดาพระองค์แรกใน ดยุกวิลเฮ็ล์มในบาวาเรีย กับ เคาน์เตสปาลาทีเนอ มารีอา อันนาแห่งซไวบรึคเคิน-เบเก็นเฟลด์ ทรงมีพระอนุชาร่วมพระครรภ์ 1 พระองค์ คือ ดยุกปิอุส ออกัสตุสในบาวาเรีย พระมารดาของพระองค์ เป็นพระเชษฐภคินีใน พระเจ้ามัคซีมีลีอานที่ 1 โยเซ็ฟ แห่งบาวาเรีย 
 เสกสมรส 
ดัชเชสมารีอา เอลีซาเบ็ท ทรงเสกสมรสกับ หลุยส์-อาแล็กซ็องดร์ แบร์ตีเย (20 กุมภาพันธ์ พ.ศ. 2296 – 1 มิถุนายน พ.ศ. 2358) เมื่อวันที่ 9 มีนาคม พ.ศ. 2351 โดยการเสกสมรสดังกล่าว ไม่เป็นที่ต้องพระบรมราชประสงค์ของ จักรพรรดินโปเลียนที่ 1 โดยทั้งคู่ มีพระบุตร คือ 
นโปเลียน อาแล็กซ็องดร์ แบร์ตีเย เจ้าชายที่ 2 แห่งวากรัม
กาโรลีน ฌอแซฟีน
มารีอา อันนา ดัชเชสแห่งเปลซองซ์
 บรรณานุกรม
# กฎหมายที่ดินไทย
กฎหมายที่ดินไทย เป็นกฎหมายเกี่ยวกับทรัพย์สินในประเทศไทย เริ่มจากมีพระบรมราชโองการ ประกาศ ออกโฉนดที่ดินในปี พ.ศ. 2444 เฉพาะกรรมสิทธิ์ในทรัพย์สินเท่านั้น กฎหมายที่ดินอย่างเป็นทางการฉบับแรกของไทยคือ พระราชบัญญัติการผังเมืองและผังชนบท พ.ศ. 2495 พระราชบัญญัติการผังเมือง พ.ศ. 2562 เป็นกฎหมายการผังเมืองในปัจจุบัน

 พระบรมราชโองการ ประกาศ ออกโฉนดที่ดิน (2444) 
สยามค่อย ๆ นำแนวคิดเรื่องกรรมสิทธิ์ในความหมายสมัยใหม่มาใช้ โดยเปลี่ยนจากระบบไพร่หรือแรงงานเกณฑ์ ซึ่งเป็นสิทธิในทรัพย์สินที่เป็นมนุษย์ มาเป็นสิทธิในทรัพย์สินที่ดิน การเลิกการทาสอย่างถูกกฎหมายตั้งแต่ปี พ.ศ. 2417 ถึง พ.ศ. 2448 วิกฤตการณ์ ร.ศ. 112 ในปี พ.ศ. 2436 แรงงานรับจ้างผู้อพยพชาวจีนในช่วงที่ยุโรปเข้ามาล่าอาณานิคมในเอเชียตะวันออกเฉียงใต้ ส่งผลให้มีกฎหมายโฉนดที่ดินฉบับแรกในประเทศไทย คือ พระบรมราชโองการ ประกาศ ออกโฉนดที่ดินในปี พ.ศ. 2444 เพื่อปกป้องสิทธิที่ดินเพื่อการเกษตร ทำให้ชนชั้นสูงในสยาม เช่น พระมหากษัตริย์และขุนนาง ยอมสละอำนาจเหนือมนุษย์ ทำให้ความสามารถในการควบคุมดินแดนรอบกรุงเทพฯ ก็ลดลงตามไป สถานะการถือครองที่ดินของชนชั้นนำเสื่อมถอยลงในเวลาต่อมา แต่พวกเขายังคงรักษาที่ดินที่ทรงคุณค่าที่สุดบางส่วนเอาไว้ หลังจากปี พ.ศ. 2452 การออกเอกสารสิทธิ์นอกเขตภาคกลางมีน้อยมากจนถึงทศวรรษที่ 1940

กล่าวถึงโฉนดที่ดินย้อนหลังไปถึงปี พ.ศ. 2348 ในกฎหมายตราสามดวง มาตรา 36 ในรูปแบบระบบภาษีที่ดิน พระมหากษัตริย์สามารถเวนคืนที่ดินกลับมาเป็นของพระองค์ได้ก่อนปี พ.ศ. 2444

ในปี พ.ศ. 2444 พระบาทสมเด็จพระจุลจอมเกล้าเจ้าอยู่หัวทรงมีพระบรมราชโองการให้กระทรวงเกษตราธิการรับผิดชอบจัดทำทะเบียนที่ดิน รอนัลด์ เวิร์ธี กิบลิน จากกรมแผนที่รับผิดชอบจัดทำแผนที่ พระยาประชาชีพบริบาลรับผิดชอบดำเนินการออกโฉนดที่ดิน เจ้าของที่ดินจะต้องชี้ให้เห็นเขตแดนที่ดินโดยใช้ระบบทอร์เรนส์ ซึ่งดำเนินการในออสเตรเลีย

 แผนผังพระนคร (2471) 
ความพยายามครั้งแรกในการจัดทำกฎหมายที่ดินของไทยเริ่มต้นขึ้นในปี พ.ศ. 2471 เมื่อพระบาทสมเด็จพระปกเกล้าเจ้าอยู่หัวทรงจัดตั้งคณะกรรมการ 7 คณะเพื่อศึกษาและจัดทำแผนผังพระนครในเขตพระนครในปัจจุบัน แต่ล้มเหลวเนื่องจากขาดความเชี่ยวชาญ

 แผนกผังเมือง (2478) 
สามปีหลังการปฏิวัติสยาม พ.ศ. 2475 ในปี พ.ศ. 2478 พระยาประกิตกลศาสตร์ หัวหน้าวิศวกร ได้ก่อตั้งแผนกผังเมืองในสังกัดกรมโยธาธิการซึ่งมีหลวงบุรกรรมโกวิทเป็นอธิบดี ในปี พ.ศ. 2480 แผนกผังเมืองได้เลื่อนสถานะเป็นกองผังเมืองในช่วงสั้น ๆ แต่ในปี พ.ศ. 2485 กองผังเมืองถูกลดสถานะกลับไปเป็นแผนก และเปลี่ยนเป็นแผนกเทคนิคและผังเมือง 

ในปี พ.ศ. 2487 ภายใต้การนำของนายปรีดี พนมยงค์ แผนกผังเมืองได้จัดตั้งขึ้นใหม่เป็นหน่วยงานในสังกัดกรมโยธาเทศบาล ซึ่งอยู่ภายใต้การกำกับของนายกรัฐมนตรี

 หมายเหตุ
# รูบี (อัลบั้มเจนนี)
รูบี  เป็นสตูดิโออัลบั้มเดี่ยวชุดแรกของเจนนี นักร้องและแร็ปเปอร์ชาวเกาหลีใต้ วางจำหน่ายเมื่อวันที่ 7 มีนาคม ค.ศ. 2025 โดยออดอาเทลิเยร์และโคลัมเบียเรเคิดส์ อัลบั้มนี้ถือเป็นผลงานเดี่ยวชุดแรกของเจนนีหลังออกจากวายจีเอนเตอร์เทนเมนต์และอินเตอร์สโคปเรเคิดส์ในปี 2023 เจนนีประพันธ์และร่วมผลิตอัลบั้มร่วมกับศิลปินมากมาย รวมถึงเอล กินโช, ดิปโล และไมก์วิลเมดอิต อัลบั้มนี้ประกอบด้วย 15 เพลง โดยมีศิลปินร่วมงานกับไชล์ดิช แกมบิโน, โดชี, ดอมินิก ไฟก์, เอฟเคเจ, ดัว ลีปา และคาลี อุชิส อัลบั้มนี้มีแนวเพลงต่าง ๆ เช่น ป็อป ฮิปฮอป และอาร์แอนด์บี โดยมีเนื้อหาเกี่ยวกับความสัมพันธ์ อิทธิพล และความสำเร็จของเจนนี

อัลบั้มรูบีได้รับคำวิจารณ์ในเชิงบวกจากนักวิจารณ์โดยทั่วไป โดยคำชมเชยนั้นมอบให้กับความสามารถรอบด้าน การแสดง และความมีชีวิตชีวาของเจนนีในฐานะศิลปินเดี่ยว รวมถึงความสอดคล้องและลักษณะการทดลองของอัลบั้ม เมื่อวางจำหน่ายอัลบั้มนี้สามารถขายได้มากกว่าหนึ่งล้านชุดทั่วโลกและเปิดตัวในสิบอันดับแรกในกว่า 19 ประเทศ รวมถึงออสเตรเลีย ฝรั่งเศส เยอรมนี เนเธอร์แลนด์ นิวซีแลนด์ เกาหลีใต้ และสหรัฐ อัลบั้มรูบีสามารถขายได้มากกว่า 660,000 ชุดของสัปดาห์แรกในเกาหลีใต้ ซึ่งถือเป็นยอดจำหน่ายอัลบั้มสัปดาห์แรกสูงที่สุดสำหรับศิลปินเดี่ยวหญิงของวงการเคป็อปในปี 2025 นอกจากนี้ยังเปิดตัวที่อันดับสามในชาร์ตอัลบั้มของสหราชอาณาจักร กลายเป็นอัลบั้มของศิลปินเดี่ยวหญิงของวงการเคป็อปที่ติดอันดับสูงสุด และเสมอกับอัลบั้มของศิลปินเดี่ยวเคป็อปที่ติดอันดับสูงสุดโดยรวม

อัลบั้มนี้ได้รับการสนับสนุนโดยซิงเกิล 5 เพลง ได้แก่ "Mantra" "Love Hangover" "ExtraL" "Like Jennie" และ "Handlebars" "Mantra" โดยซิงเกิล "Like Jennie" ขึ้นถึงห้าอันดับแรกของบิลบอร์ดโกลบอล 200 และเซอร์เคิลดิจิทัลชาร์ตของเกาหลีใต้ และขึ้นถึงอันดับสูงสุดของชาร์ตในหลายประเทศ ในขณะที่ซิงเกิลทั้งหมดขึ้นถึง 30 อันดับแรกของโกลบอล 200 และเข้าสู่บิลบอร์ดฮอต 100 ของสหรัฐ ในการประชาสัมพันธ์อัลบั้มนี้ เจนนีได้เข้าร่วมรูบีเอ็กซ์พีเรียนซ์ซึ่งเป็นการแสดงแบบใกล้ชิด 5 รอบใน 4 เมือง เริ่มตั้งแต่วันที่ 6 มีนาคม และแสดงในเทศกาลดนตรีและศิลปะโคเชลลาแวลลีย์

 รายชื่อเพลง 

หมายเหตุ
  หมายถึงผู้ร่วมผลิต
 เวอร์ชันของอัลบั้มจะมีลำดับการวางจำหน่ายแบบอื่น รวมไปถึงเวอร์ชันเดี่ยวของเพลง "Handlebars", "ExtraL", "Love Hangover" และ "Damn Right"
 ในอัลบั้มเวอร์ชันคลีนของเพลง "F.T.S." จะไม่รวมอยู่ในรายการเพลง
 "With the IE (Way Up)" มีตัวอย่างเพลง "Jenny from the Block" ประพันธ์โดยโฮเซ เฟอร์นันโด อาร์เบ็กซ์ มิโร และขับร้องโดยเจนนิเฟอร์ โลเปซ พร้อมด้วยจาดาคิส และสไตล์พีจากวงเดอะล็อกซ์

 ชาร์ต 

 ชาร์ตรายสัปดาห์ 
+ ชาร์ตรายสัปดาห์ของ รูบี ชาร์ต (2025) ตำแหน่งสูงสุด Australian Albums (ARIA) 2 Italian Albums (FIMI) 33 Japanese Combined Albums (Oricon) 17 Japanese Hot Albums (Billboard Japan) 9 Lithuanian Albums (AGATA) 8 New Zealand Albums (RMNZ) 2 Nigerian Albums (TurnTable) 49 Norwegian Albums (VG-lista) 12 Portuguese Albums (AFP) 3 Slovak Albums (ČNS IFPI) 20 Spanish Albums (PROMUSICAE) 5 South Korean Albums (Circle) 2 Swedish Albums (Sverigetopplistan) 14

 ชาร์ตรายเดือน 
+ ชาร์ตรายเดือนของ รูบี ชาร์ต (2025) ตำแหน่ง Japanese Albums (Oricon) 43 South Korean Albums (Circle) 2

 ประวัติการจำหน่าย 
+ ประวัติการจำหน่ายของอัลบั้ม รูบี ภูมิภาค วันที่ รูปแบบ ค่าย อ้างอิง ทั่วโลก  7 มีนาคม 2025  Ruby release formats:
# คุฟชไตน์
คุฟชไตน์  เป็นเมืองในรัฐทีโรลของประเทศออสเตรีย ซึ่งเป็นศูนย์กลางการบริหารของเขตคุฟชไตน์ ด้วยประชากรราว 20,000 คน นับเป็นเมืองที่ใหญ่เป็นอันดับสองของรัฐทีโรล รองจากอินส์บรุคซึ่งเป็นเมืองหลวงของรัฐ สถานที่สำคัญที่สุดของเมืองคือ ป้อมปราการคุฟชไตน์ ซึ่งได้รับการกล่าวถึงครั้งแรกในศตวรรษที่ 13
# เว็ลส์
เว็ลส์ (; บาวาเรียกลาง : Wös) เป็นนครในรัฐโอแบร์เอิสเตอร์ไรช์ บนฝั่งแม่น้ำเทราน์ ใกล้กับเมืองลินทซ์เป็นที่ตั้งการบริหารของเขตเว็ลส์-ลันด์ และมีประชากรประมาณ 60,000 คน เป็นเมืองที่ใหญ่เป็นอันดับ 8 ของประเทศออสเตรีย
# หมู่เกาะซารอนิก
thumb
หมู่เกาะซารอนิก  หรือ หมู่เกาะอาร์โก-ซารอนิก (Argo-Saronic Islands)  เป็นหมู่เกาะ ในประเทศกรีซ ตั้งชื่อตามอ่าวซารอนิก เกาะหลักที่มีคนอาศัยอยู่ของหมู่เกาะนี้ ได้แก่ ซาลามิส อีไจนา อากิสตรี และโปรอส ในบางครั้งก็นับเกาะ ไฮดราและโดคอส ซึ่งตั้งอยู่ที่ปลายสุดทางทิศตะวันออกเฉียงเหนือของเพโลพอนนีส ว่าเป็นส่วนหนึ่งของหมู่เกาะซารอนิก
# เกาะซาลามิส
เกาะซาลามิส (,) หรือ ซาลามินา (Salamina) เป็นเกาะของประเทศกรีซที่ใหญ่ที่สุดในอ่าวซารอนิก ห่างจากชายฝั่งท่าเรือไพรีอัสของเอเธนส์ประมาณ และอยู่ห่างประมาณ   ทางตะวันตกของกลางเมืองเอเธนส์

เมืองสำคัญคือ ซาลามินา ตั้งอยู่ที่แกนกลางของพื้นที่รูปพระจันทร์เสี้ยวที่หันหน้าไปทางทิศตะวันตกของอ่าวซาลามิส ซึ่งเปิดออกสู่อ่าวซารอนิก
# ปีแยร์ ฌงแกร์ ดอรียอลา
ปีแยร์ ฌงแกร์ ดอรียอลา (1 กุมภาพันธ์ ค.ศ. 1920 – 19 กรกฎาคม ค.ศ. 2011) เป็นนักกีฬาขี่ม้าชาวฝรั่งเศสที่เข้าแข่งประเภทกระโดดข้ามเครื่องกีดขวาง เขาเป็นบุคคลเดียวที่ชนะรางวัลเหรียญทองโอลิมปิกประเภทบุคคลได้ถึงสองเหรียญในประเภทนี้

 ประวัติ 
รางวัลเหรียญทองแรกในกีฬาโอลิมปิกของดอรียอลาได้มาจากการขี่อาลี บาบา ซึ่งเป็นม้าเพศผู้ที่ถูกตอนสัญชาติฝรั่งเศส ในการแข่งกีฬาขี่ม้าในโอลิมปิกฤดูร้อน 1952 ที่เฮลซิงกิ และรางวัลเหรียญทองเหรียญที่สองในกีฬาขี่ม้าในโอลิมปิกฤดูร้อน 1964 ที่โตเกียว โดยขี่ลูว์เตอร์ เบ ซึ่งเป็นม้าเพศผู้ที่ถูกตอนสัญชาติฝรั่งเศส นอกจากนี้ ที่โตเกียว เขายังได้รางวัลเหรียญเงินประเภททีมในการแข่งกระโดดข้ามเครื่องกีดขวางร่วมกับยานุส เลอแฟฟวร์ และกี เลอฟร็อง โดยขี่ลูว์เตอร์ เบ เช่นกัน จากนั้น ที่เม็กซิโกซิตี ใน ค.ศ. 1968 เขาได้รางวัลเหรียญเงินอีกเหรียญจากการแข่งกระโดดข้ามเครื่องกีดขวางประเภททีมร่วมกับเลอแฟฟวร์ และฌ็อง มาร์แซล รอซีเย ที่เป็นเพื่อนร่วมทีม โดยขี่นาฌีร์

ส่วนในการแข่งกีฬาขี่ม้ากระโดดข้ามเครื่องกีดขวางชิงแชมป์โลก ค.ศ. 1953 ที่ปารีส ดอรียอลาได้รับรางวัลเหรียญทองแดงจากการแข่งประเภทบุคคล โดยขี่อาลี บาบา และใน ค.ศ. 1954 ที่มาดริด เขาได้รับรางวัลเหรียญเงินจากการแข่งประเภทบุคคล โดยขี่อาร์ลแก็ว รวมถึงดอรียอลาซึ่งขี่ปอมอน เบ ได้เป็นแชมป์โลกรางวัลเหรียญทองในการแข่งกระโดดข้ามเครื่องกีดขวางที่บัวโนสไอเรสเมื่อ ค.ศ. 1966 นอกจากนี้ เขายังได้ที่สี่ในการแข่งชิงแชมป์โลกใน ค.ศ. 1953 และ ค.ศ. 1955 เช่นกันWorld Championship results from Swedish Equestrian Federation . ridsport.se

ดอรียอลาพร้อมด้วยม้าวีร์ตุออโซได้รับรางวัลเหรียญเงินจากการแข่งกีฬาขี่ม้ากระโดดข้ามเครื่องกีดขวางชิงแชมป์ยุโรปที่ปารีสเมื่อ ค.ศ. 1959

อนึ่ง คริสตีย็องซึ่งเป็นลูกพี่ลูกน้องของเคยเป็นทั้งแชมป์โอลิมปิกและแชมป์โลก แต่เป็นในกีฬาฟันดาบสากลPierre Jonquères d'Oriola. sports-reference.com
# พอที
พอที (- มิงเกรเลีย: ფუთი; ลัซ : ჶაში/Faşi หรือ ფაში/Paşi,) เป็นเมืองท่าในประเทศจอร์เจีย ตั้งอยู่บนชายฝั่งทะเลดำทางทิศตะวันออก ในแคว้นซาเมเกรลอ-เซมอสวาเนตี ทางตะวันตกของประเทศ เมืองนี้สร้างขึ้นใกล้กับที่ตั้งของอาณานิคมกรีกโบราณของฟาซิส ต่อมาเป็นเมืองท่าสำคัญและศูนย์กลางอุตสาหกรรมตั้งแต่ต้นศตวรรษที่ 20 ยังเป็นที่ตั้งของฐานทัพเรือหลักและสำนักงานใหญ่ของกองทัพเรือจอร์เจียอีกด้วย
# แม่น้ำรีออนี
แม่น้ำรีออนี (; , ,) เป็นแม่น้ำสายหลักของประเทศจอร์เจีย ทางทิศตะวันตก แม่น้ำนี้มีต้นกำเนิดจากเทือกเขาคอเคซัส ในภูมิภาคราชา และไหลไปทางทิศตะวันตกสู่ทะเลดำ และไหลไปทางด้านเหนือของเมืองพอที (ใกล้กับเมืองฟาซิสโบราณ) มีเมืองคูทาอีซี ซึ่งเคยเป็นเมืองโบราณโกลคิส (Colchis) ตั้งอยู่บนฝั่งแม่น้ำนี้
# ยอลตา
ยอลตา  เป็นเมืองตากอากาศบนชายฝั่งทางใต้ของคาบสมุทรไครเมีย ล้อมรอบด้วยทะเลดำ เป็นศูนย์กลางการบริหารของเทศบาลยอลตา  ยอลตารวมถึงพื้นที่อื่น ๆ ของไครเมียได้รับการยอมรับในระดับนานาชาติว่าเป็นส่วนหนึ่งของประเทศยูเครน และถือเป็นส่วนหนึ่งของสาธารณรัฐปกครองตนเองไครเมีย อย่างไรก็ตาม เมืองนี้ถูกควบคุมโดยพฤตินัยโดยรัสเซีย จากการผนวกไครเมียในปี 2014 และถือว่าเมืองนี้เป็นส่วนหนึ่งของสาธารณรัฐไครเมีย จากการสำรวจสำมะโนประชากรครั้งล่าสุด พบว่ามีประชากร
# เบรัต
เบรัต  เป็นเมืองที่ใหญ่ที่สุดอันดับที่เก้าของประเทศแอลเบเนีย และเป็นที่ตั้งศูนย์กลางการปกครองของเทศมณฑลและเทศบาลเบรัต 

เบรัตตั้งอยู่ทางทิศใต้ของประเทศ รายล้อมด้วยภูเขาและเนินเขารวมถึงภูเขาโตโมร์ที่ทอดยาวอยู่ทางทิศตะวันออก ซึ่งได้รับการจัดตั้งเป็นอุทยานแห่งชาติ และมีแม่น้ำโอซูมเป็นแม่น้ำสำคัญไหลผ่านทางทิศตะวันตก เทศบาลเบรัตจัดตั้งขึ้นภายใต้การปฏิรูปการปกครองส่วนท้องถิ่นใน ค.ศ. 2015 จาการรวมเทศบาลเดิมคือเบรัต, โอตล์ลัก, โรชนิก, ซินยา และเวลาบิชต์ ซึ่งทั้งหมดได้กลายมาเป็นหน่วยเทศบาล โดยศูนย์กลางการปกครองเทศบาลอยู่ที่เมืองเบรัต เบรัตมีประชากร 62,232 คน  จากผลการสำรวจสำมะโนประชากรของแอลเบเนียใน ค.ศ. 2023 ภายในพื้นที่เขตเทศบาลทั้งหมด 

เบรัตได้รับการขึ้นทะเบียนเป็นแหล่งมรดกโลกโดยยูเนสโกใน ค.ศ. 2008 ด้วยสถาปัตยกรรมจากยุคของจักรวรรดิออตโตมันที่ผสมผสานกับอิทธิพลจากอารยธรรมอื่น ซึ่งคงอยู่เป็นหลักฐานร่วมสมัยตลอดประวัติศาสตร์หลายศตวรรษ ทำให้เบรัตเป็นศูนย์กลางวัฒนธรรมที่สำคัญแห่งหนึ่งของแอลเบเนีย
# เอเอฟซีวิมินส์แชมเปียนส์ลีก
เอเอฟซีวิมินส์แชมเปียนส์ลีก  เป็นการแข่งขันฟุตบอลสโมสรประจำปีจัดโดยสมาพันธ์ฟุตบอลเอเชีย (เอเอฟซี) แข่งขันระหว่างสโมสรฟุตบอลหญิงจากลีกสูงสุดของแต่ละประเทศในเอเชีย การแข่งขันก่อตั้งใน ค.ศ. 2024

ประวัติ
แนวคิดการแข่งขันสโมสรหญิงในเอเชียได้รับการแนะนำครั้งแรกใน ค.ศ. 2018 ในปีต่อมา การแข่งขันที่จัดขึ้นครั้งแรกของเอเอฟซีวิมินส์คลับแชมเปียนชิป เป็นการแข่งขันชิงแชมป์สโมสรหญิงนำร่องสำหรับทีมในเอเชีย จัดขึ้นในรูปแบบการแข่งขันแบบพบกันหมดระหว่างสี่ทีม

เมื่อ ค.ศ. 2023 มีการเปิดเผยรูปแบบการแข่งขันสโมสรใหม่ที่เรียกว่า เอเอฟซีวิมินส์แชมเปียนส์ลีก โดยเริ่มต้นแข่งขันในฤดูกาล 2024–25 ประกอบด้วยรอบเบื้องต้น รอบแบ่งกลุ่มจำนวนสิบสองทีม และรอบแพ้คัดออก แต่ละสมาคมจะมีหนึ่งทีมเข้าร่วม ในสี่ฤดูกาลแรก สมาคมสมาชิกที่เข้าร่วมจะมีสิทธิ์เข้าร่วมได้หนึ่งรายการต่อหนึ่งสมาคม จะได้รับการจัดสรรโดยอิงตามการจัดอันดับสโมสรหญิงเอเอฟซี โดยจะรวมผลงานของสโมสรในเอเอฟซีวิมินส์แชมเปียนส์ลีก และการจัดอันดับสโมสรหญิงโลกฟีฟ่าล่าสุด ดังต่อไปนี้:
ตั้งแต่ 2027–28: คะแนนสโมสร 70% + คะแนนทีมชาติ 30%;
ตั้งแต่ 2028–29 ถึง 2029–30: คะแนนสโมสร 90% + คะแนนทีมชาติ 10%;
ตั้งแต่ 2030–31 เป็นต้นไป: คะแนนสโมสร 100%

เงินรางวัล
เริ่มตั้งแต่ฤดูกาล 2024–25 การแจกจ่ายเงินรางวัลจะเป็นดังต่อไปนี้

 รอบแบ่งกลุ่ม: $100,000
 รอบก่อนรองชนะเลิศ: $80,000
 รอบรองชนะเลิศ: $120,000
 รองชนะเลิศ: $500,000
 ชนะเลิศ: $1,000,000

ผลการแข่งขัน
+เอเอฟซีวิมินส์แชมเปียนส์ลีกครั้งที่ฤดูกาลประเทศผู้ชนะเลิศผลประตูรองชนะเลิศประเทศสถานที่แข่งขันนัดชิงชนะเลิศจำนวนทีม12024–25 อู่ฮั่นเจียงต้า1–1 เมลเบิร์นซิตี อู่ฮั่นสปอตส์เซ็นเตอร์สเตเดียม, อู่ฮั่น21

บันทึกและสถิติ
ผลงานแบ่งตามสโมสร
+ผลงานในเอเอฟซีวิมินส์แชมเปียนส์ลีกแบ่งตามสโมสรสโมสรชนะเลิศปีที่ชนะเลิศปีที่ได้10  เมลเบิร์นซิตี01 

ผลงานแบ่งตามชาติ
+ผลงานในเอเอฟซีวิมินส์แชมเปียนส์ลีกแบ่งตามชาติชาติชนะเลิศรองชนะเลิศ1001

ผู้ทำประตูสูงสุดในแต่ละฤดูกาล
 ฤดูกาล  ผู้เล่น  สโมสร  ประตู  อ้างอิง    ยูซูโฮะ ชิโอโคชิ อูราวะ เรดไดมอนส์  

ดูเพิ่ม
ฟีฟ่าวิมินส์คลับเวิลด์คัพ
การแข่งขันฟุตบอลระดับทวีป
เอเอฟซีวิมินส์คลับแชมเปียนชิป
# วอลเลย์บอลหญิงชิงแชมป์เอเชีย รุ่นอายุไม่เกิน 16 ปี
วอลเลย์บอลหญิงชิงแชมป์เอเชีย รุ่นอายุไม่เกิน 16 ปี  เป็นการแข่งขันวอลเลย์บอลหญิงสำหรับทีมชาติอายุไม่เกิน 16 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 2023 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลหญิงชิงแชมป์โลก รุ่นอายุไม่เกิน 17 ปี การแข่งขันครั้งแรกจัดขึ้นที่ประเทศจีน ในเมืองหางโจว และทีมชนะเลิศคือทีมชาติญี่ปุ่น

สรุปผลการแข่งขัน
ปีเจ้าภาพรอบชิงชนะเลิศรอบชิงอันดับที่ 3จำนวนทีมทีมชนะเลิศคะแนนทีมรองชนะเลิศทีมอันดับที่ 3คะแนนทีมอันดับที่ 42023รายละเอียดหางโจว3–13–0112025รายละเอียดมัสกัต16

เจ้าภาพ
จำนวนครั้งประเทศปี12023

ตารางเหรียญการแข่งขัน

ประเทศที่เข้าร่วมการแข่งขัน
+  2023(11) 2025(16) Total 11th  12nd  13rd  1 9th  1 6th  11st  1 5th  1 8th  1 10th  1 • Q 14th  1 7th  1
# วอลเลย์บอลชายชิงแชมป์เอเชีย รุ่นอายุไม่เกิน 16 ปี
วอลเลย์บอลชายชิงแชมป์เอเชีย รุ่นอายุไม่เกิน 16 ปี  เป็นการแข่งขันวอลเลย์บอลชายสำหรับทีมชาติอายุไม่เกิน 16 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 2023 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลชายชิงแชมป์โลก รุ่นอายุไม่เกิน 17 ปี การแข่งขันครั้งแรกจัดขึ้นที่ประเทศอุซเบกิสถาน ในเมืองทาชเคนต์ และทีมชนะเลิศคือทีมชาติอิหร่าน

สรุปผลการแข่งขัน
ปีเจ้าภาพรอบชิงชนะเลิศรอบชิงอันดับที่ 3จำนวนทีมทีมชนะเลิศคะแนนทีมรองชนะเลิศทีมอันดับที่ 3คะแนนทีมอันดับที่ 42023รายละเอียดทาชเคนต์3–13–1122025รายละเอียดนครปฐม16

เจ้าภาพ
จำนวนครั้งประเทศปี120232025

ตารางเหรียญการแข่งขัน

ประเทศที่เข้าร่วมการแข่งขัน
+  2023(12) 2025(16) Total 8th 1 9th 13rd 1 11th 11st 1 5th 1 6th 1 10th 14th 1 12th 1 7thQ 22nd 1
# อับดุลกอดิร วุลด์ มัคลูฟี
อับดุลกอดิร วุลด์ มัคลูฟี (26 พฤษภาคม ค.ศ. 1944 – 7 มกราคม ค.ศ. 2025) เป็นนักมวยชาวแอลจีเรีย

ชีวิตและอาชีพ
เขาเกิดที่บูฟารีกในวันที่ 26 พฤษภาคม ค.ศ. 1944 โดยเริ่มเล่นมวยตอนอายุ 16 ปี เขาเป็นผู้ชนะมวยประเภทไลต์เวตใน African Boxing Union เมื่อวันที่ 15 ธันวาคม ค.ศ. 1973 หลังเอาชนะ Joe Tetteh จากกานา โดยครองตำแหน่งนี้จนถึง ค.ศ. 1977 ใน ค.ศ. 1975 เขาเข้าแข่งกับคูนิอากิ ชิบาตะในการแข่งขันชิงแชมป์ประเภทซูเปอร์เฟเทอร์เวตของสภามวยโลก แม้ว่าเขาแพ้ผ่านการตัดสินหลังเล่นไป 15 รอบ ในช่วง ค.ศ. 1979 ถึง 1983 เขาเป็รผู้ฝึกสอนในมวยทีมชาติแอลจีเรีย ในเวลานั้น ทีมของเขาชนะการแข่งขันในโลกอาหรับและแอฟริกาหลายครั้ง

มัคลูฟีเสียชีวิตที่ตูลูซในวันที่ 7 มกราคม ค.ศ. 2025 ด้วยอายุ 80 ปี
# มัคส์ มอร์เกินทาเลอร์
มัคส์ รูดอล์ฟ มอร์เกินทาเลอร์ (Max Rudolf Morgenthaler; 20 พฤษภาคม 1901 – 8 กันยายน 1980) เป็นนักเคมีอาหารชาวสวิส ผู้คิดค้นกาแฟสำเร็จรูปภายใต้ตราสินค้าเนสกาแฟ

 ประวัติ 
มอร์เกินทาเลอร์เริ่มเข้าศึกษาใน ค.ศ. 1919 ในระดับชั้นมัธยมศึกษาตอนปลาย วิชาเอกเคมี ที่วิทยาลัยเทคนิคบวร์คดออร์ฟ (สาขาวิชาเทคโนโลยีและสารสนเทศ มหาวิทยาลัยวิทยาศาสตร์ประยุกต์เบิร์น) เมืองบวร์คดอร์ฟ ประเทศสวิตเซอร์แลนด์ ต่อมาใน ค.ศ. 1924 เขาศึกษาในระดับปริญญาเอกที่มหาวิทยาลัยแบร์น ภายใต้การดูแลของฟริตซ์ เอฟราอิม และเป็นพนักงานที่ห้องปฏิบัติการประจำรัฐแบร์น ก่อนจะเลื่อนขึ้นมาบริหารห้องปฏิบัติการด้วยตนเอง และตั้งแต่ ค.ศ. 1926 – 1929 เขาทำงานที่ สถาบันโคนมและแบคทีเรียวิทยาแห่งสหพันธรัฐสวิส ในลีเบอเฟลด์ หลังจากนั้นจึงย้ายไปทำงานกับเนสท์เล่ที่เวอแว

ในปีแรกที่มอร์เกินทาเลอร์เข้าทำงานในเนสท์เล่นั้น หลุยส์ ดัปล์ ประธานบริษัทเนสท์เล่ในขณะนั้นมอบหมายให้เขาพัฒนาวิธีการถนอมกาแฟให้คงอยู่ยาวนาน โดยใช้เมล็ดกาแฟที่มีการผลิตมากเกินไป อย่างไรก็ตาม แม้มอร์เกินทาเลอร์จะทำงานในโครงการนี้มาเป็นเวลาสี่ปี แต่เนสท์เล่ก็พับโครงการนี้ อย่างไรก็ตาม เขายังคงทำการวิจัยต่อไปแบบส่วนตัว และในที่สุดเมื่อ ค.ศ. 1936 ก็สามารถนำเสนอวิธีการทำงานของเขา กาแฟสำเร็จรูปของตนได้รับการจดสิทธิบัตรในชื่อของเขา และเปิดตัวเป็นผลิตภัณฑ์โดยเนสท์เล่ใน ค.ศ. 1938 ภายใต้ชื่อ เนสกาแฟ เขาได้รับสัญญาว่าจะได้รับส่วนแบ่งจากการวางจำหน่ายผลิตภัณฑ์นี้จากเนสท์เล่ 10%

ในปี ค.ศ. 1940 มอร์เกินทาเลอร์ได้รับเหรียญเกียรติยศทองคำและได้รับการแต่งตั้งเป็นผู้จัดการงานแทนของเนสท์เล่ อย่างไรก็ตาม เนื่องจากเนสท์เล่รับรองคุณภาพของเนสกาแฟแต่ละซองแตกต่างกัน เขาจึงลาออกในช่วงต้นปี ค.ศ. 1955ตามบทความใน Tages-Anzeiger (ดูลิงก์เว็บไซต์) มอร์เกินทาเลอร์ลาออกจากเนสท์เล่ในปี 1955

 บรรณานุกรม 

 พจนานุกรมชีวประวัติของชาวสวิสที่เสียชีวิต เล่มที่ 8, 1982, หน้า 67.
 Jean Heer: Nestlé: หนึ่งร้อยยี่สิบห้าปีตั้งแต่ปี ค.ศ. 1866 ถึง 1991 Nestlé, Vevey 1991, หน้า 184–187
# สโมสรฟุตบอลยอร์กซิตี
สโมสรฟุตบอลยอร์กซิตี เป็นสโมสรฟุตบอลอาชีพซึ่งตั้งอยู่ในเมืองยอร์ก นอร์ทยอร์กเชอร์ ประเทศอังกฤษ ทีมลงแข่งขันในเนชันนัลลีก ซึ่งเป็นลีกระดับที่ 5 ของระบบลีกฟุตบอลอังกฤษ ในฤดูกาล 2024–25

 ประวัติ 
 ค.ศ. 1922–1946: ก่อตั้งและก่อตั้งฟุตบอลลีก 
สโมสรแห่งนี้ก่อตั้งขึ้นจากการก่อตั้ง York City Association Football and Athletic Club Limited ในเดือนพฤษภาคม ค.ศ. 1922 และต่อมาได้ลงเล่นในมิดแลนด์ลีก ยอร์กจบอันดับที่ 19 ในฤดูกาล 1922–23 และ 1923–24 และได้ลงเล่นเอฟเอคัพเป็นครั้งแรกในฤดูกาลหลัง ยอร์กลงเล่นในมิดแลนด์ลีกเป็นเวลาเจ็ดฤดูกาล โดยจบอันดับสูงสุดด้วยอันดับที่หกในฤดูกาล 1924–25 และ 1926–27 พวกเขาผ่านเข้ารอบคัดเลือกเอฟเอคัพเป็นครั้งแรกในฤดูกาล 1926–27 ก่อนจะพ่าย 2-1 ให้กับกริมสบีทาวน์สโมสรจากดิวิชัน 2 ในรอบที่สอง สโมสรได้ทำการพยายามอย่างจริงจังครั้งแรกในการเลือกตั้งเข้าสู่ฟุตบอลลีกในเดือนพฤษภาคม ค.ศ. 1927 แต่ไม่สำเร็จ เนื่องจากบาร์โรว์และแอ็กคริงตันสแตนลีย์ได้รับการเลือกตั้งอีกครั้ง อย่างไรก็ตาม สโมสรประสบความสำเร็จในอีกสองปีต่อมา โดยได้รับเลือกเข้าสู่ฟุตบอลลีกในเดือนมิถุนายน ค.ศ. 1929 เพื่อแทนที่แอชิงตันในดิวิชัน 3 โซนเหนือ

ยอร์กชนะวีแกนโบโรห์ 2–0 ในฟุตบอลลีกเกมแรกของพวกเขา และจบฤดูกาล 1929–30 ด้วยอันดับที่ 6 ในดิวิชัน 3 โซนเหนือ สามปีต่อมา ยอร์กหลีกเลี่ยงการเลือกตั้งอีกครั้งได้สำเร็จหลังจากที่ชนะการแข่งขันนัดสุดท้ายของฤดูกาล 1932–33 ในการแข่งขันเอฟเอคัพ ฤดูกาล 1937–38 พวกเขาเอาชนะทีมจากดิวิชัน 1 อย่างเวสต์บรอมมิชอัลเบียน และมิดเดิลส์เบรอได้ และเสมอกับฮัดเดอส์ฟีลด์ทาวน์ ที่บ้านด้วยสกอร์ 0–0 ในรอบที่ 6 ก่อนที่จะแพ้นัดแข่งใหม่ 2–1 ที่ลีดส์โรด
# วลาดีมีร์ โคซึค
วลาดีมีร์ อีวาโนวิช โคซึค (23 พฤษภาคม ค.ศ. 1950 – 1 มกราคม ค.ศ. 2025) เป้นนักการเมืองชาวรัสเซียที่ดำรงตำแหน่งรองในสภาดูมาที่ 1 (1993–1995)

โคซึคเสียชีวิตในวันที่ 1 มกราคม ค.ศ. 2025 ด้วยอายุ 74 ปี
# เอตัม เออเลินสเลเยอร์
เอตัม เออเลินสเลเยอร์  เป็นกวีและนักเขียนบทละครชาวเดนมาร์ก เขามีบทบาทสำคัญในการจุดประกายยุคโรแมนติกในวงการวรรณกรรมเดนมาร์ก นอกจากนี้ เขายังเป็นผู้แต่งเนื้อร้องในบทเพลง แตร์แอร์อิตเอินติตแลน ซึ่งเป็นเพลงชาติของประเทศเดนมาร์ก

ประวัติ
เอตัม เออเลินสเลเยอร์ เกิดเมื่อ 14 พฤศจิกายน ค.ศ. 1779 ที่โคเปนเฮเกน ประเทศเดนมาร์ก เขาเริ่มต้นอาชีพในวงการศิลปะด้วยการเป็นนักแสดง แต่ภายหลังได้หันมาเขียนบทกวีและบทละครอย่างจริงจัง เขาได้รับแรงบันดาลใจวรรณกรรมแนวโรแมนติกฝั่งเยอรมัน โดยเฉพาะจากโยฮัน ว็อล์ฟกัง ฟ็อน เกอเทอ  และฟรีดริช ชิลเลอร์ ผลงานที่สร้างชื่อเสียงให้เขาคือบทกวี Guldhornene ซึ่งสะท้อนความหลงใหลในประวัติศาสตร์ ตำนาน และธรรมชาติของชาวนอร์ส

เอเลินชเลเกอร์ยังมีบทบาทสำคัญในการฟื้นฟูอัตลักษณ์ของชาติเดนมาร์กผ่านวรรณกรรม เขาเขียนบทละครที่นำเสนอตัวละครจากตำนานสแกนดิเนเวีย เช่น Hakon Jarl และ Baldur hin Gode ซึ่งช่วยปลุกจิตสำนึกแห่งชาติและสร้างความภาคภูมิใจในมรดกทางวัฒนธรรมของชาวเดนมาร์ก ด้วยเหตุนี้ในปี 1829 เขาได้รับแต่งตั้งให้เป็นกวีหลวง และยังดำรงตำแหน่งอาจารย์วิชาสุนทรียศาสตร์ที่มหาวิทยาลัยโคเปนเฮเกนอีกด้วย ผลงานของเขามีอิทธิพลอย่างยิ่งต่อวรรณกรรมและศิลปะของเดนมาร์กยุคหลัง แม้ภายหลังบางผลงานของเขาจะถูกวิจารณ์ว่าเคร่งขรึมและประณีตเกินไปสำหรับรสนิยมสมัยใหม่ แต่เอเลินชเลเกอร์ก็ยังคงได้รับการยกย่องว่าเป็นหนึ่งในผู้วางรากฐานสำคัญของวรรณกรรมเดนมาร์กยุคใหม่  

ผลงานสำคัญ
 Guldhornene (1802)
บทกวีชื่อดังที่สร้างชื่อให้เอเลินชเลเกอร์ เป็นผลงานแนวโรแมนติกที่นำแรงบันดาลใจจากประวัติศาสตร์และตำนานเดนมาร์ก เล่าเรื่องผ่าน “เขาสีทอง” ซึ่งเป็นโบราณวัตถุจริงในเดนมาร์ก ถือเป็นจุดเริ่มต้นของวรรณกรรมยุคโรแมนติกในประเทศ
 Digte (1803)
รวมบทกวีเล่มแรกของเขา มีเนื้อหาเกี่ยวกับธรรมชาติ ความรัก และตำนานนอร์ส แสดงให้เห็นถึงสไตล์เฉพาะตัวของเขาที่เน้นอารมณ์ ความรู้สึก และจินตนาการ
 Aladdin, eller Den forunderlige Lampe (1805)
บทละครที่ดัดแปลงจากนิทานอาหรับราตรี โดยตีความใหม่ในรูปแบบที่สะท้อนค่านิยมของโรแมนติก ผลงานนี้ได้รับความนิยมอย่างสูงและแสดงให้เห็นถึงความสามารถในการผสมผสานวัฒนธรรมต่างๆ เข้ากับศิลปะเดนมาร์ก
 Hakon Jarl hin Rige (1807)
บทละครประวัติศาสตร์ที่เล่าเรื่องของขุนนางชาวนอร์เวย์ในยุคไวกิ้ง สะท้อนแนวคิดเรื่องศีลธรรมและอำนาจตามแบบโรแมนติก เป็นหนึ่งในผลงานที่ช่วยฟื้นฟูความสนใจในตำนานนอร์ส
 Baldur hin Gode (1808)
บทละครที่เล่าเรื่องเทพบัลเดอร์ เทพแห่งแสงในเทวตำนานนอร์ส ถือเป็นผลงานที่ผสานความเชื่อ ศาสนา และจริยธรรมเข้าด้วยกันอย่างลึกซึ้ง